శుభ తెలంగాణ (02 ,మే , 2020 - తెలంగాణ / జాతీయం ) : బంగాళాఖాతంలో అల్పపీడనం ఏర్పడడంతో తెలంగాణ రాష్ట్రవ్యాప్తంగా మూడు రోజులపాటు వర్షాలు పడనున్నట్టు వాతావరణ శాఖ తెలిపింది. దక్షిణ అండమాన్ సముద్రం, పరిసర ప్రాంతాల్లో ఏర్పడిన ఉపరితల ఆవర్తన ప్రభావంవల్ల దక్షిణ అండమాన్ సముద్రం, ఆగ్నేయ బంగాళాఖాతం ప్రాంతాల్లో శుక్రవారం అల్పపీడనం ఏర్పడింది. దీనికి అనుబంధంగా 4.5 కిలోమీటర్ల ఎత్తువరకు ఉపరితల ఆవర్తనం ఏర్పడింది. అల్పపీడనం రాగల 48 గంటల్లో మరింత బలపడి వాయుగుండంగా మారే అవకాశం ఉంది. ఫలితంగా గంటకు 30 నుంచి 40 కిలోమీటర్ల వేగంతో ఈదురు గాలులు, ఉరుములు, మెరుపులతో తేలికపాటి నుంచి ఓ మోస్తరు వర్షాలు కురిసే అవకాశం ఉంది.
shubha telamgaana (02 ,mee , 2020 - telamgaana / jaateeyam ) : bangaalaakhaatamlo alpapeedanam erpadadamtho telamgaana raashtravyaaptamgaa moodu rojulapatu varshaalu padanunnattu vaataavarana saakha telipindi. dakshina andaman samudram, parisara praantaallo erpadina uparitala aavartana prabhavamvalla dakshina andaman samudram, aagneya bangaalaakhaatam praantaallo sukravaaram alpapeedanam erpadindi. deeniki anubandhamgaa 4.5 kilometerla ettuvaraku uparitala aavartanam erpadindi. alpapeedanam raagala 48 gantallo marinta balapadi vaayugundamgaa mare avakaasam undi. phalitamgaa gantaku 30 nunchi 40 kilometerla vegamtho eeduru gaalulu, urumulu, merupulatho telikapati nunchi oo mostaru varshaalu kurise avakaasam undi.